**Ministru kabineta rīkojuma projekta  
“Par valstij dividendēs izmaksājamo sabiedrības ar ierobežotu atbildību “Ludzas medicīnas centrs” 2020.gada peļņas daļu” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts sagatavots, lai noteiktu sabiedrībai ar ierobežotu atbildību “Ludzas medicīnas centrs” (turpmāk – Ludzas MC), kura 2020.gadu noslēdza ar peļņu, atšķirīgu dividendēs izmaksājamo peļņas daļu 2020.gadā 0 procentu apmērā un dividendēs izmaksājamo peļņas daļu novirzīt valsts apmaksāto veselības aprūpes pakalpojumu kvalitātes un pieejamības uzlabošanai.  Ņemot vērā to, ka valstij piekritīgās dividendes no Ludzas MC konkrēti valsts budžetā netiek plānotas, rīkojuma projekts nerada būtisku ietekmi uz 2021.gada valsts budžeta ieņēmumiem.  Rīkojums stājas spēkā pēc apstiprināšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas kapitāla daļu un kapitālsabiedrību pārvaldības likuma 28.panta trešā daļa.  Ministru kabineta 2015.gada 22.decembra noteikumu Nr.806 ”Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” (turpmāk – MK noteikumi Nr.806) 10.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā, ka kopš 2009.gada samazinātais valsts budžeta finansējums veselības aprūpes pakalpojumu nodrošināšanai, kas ārstniecības iestādēm tiek maksāts atbilstoši normatīvajos aktos noteiktajiem tarifiem, pilnībā nekompensē pakalpojumu sniegšanas faktiskās izmaksas, t.sk., preču un pakalpojumu cenu pieaugumu, infrastruktūras uzturēšanas, attīstības un amortizācijas izdevumus un neļauj veidot uzkrājumus, lai nodrošinātu infrastruktūras uzlabošanas pasākumus nepieciešamajā apjomā, Veselības ministrija (turpmāk - VM), kā kapitāla daļu turētājs, ierosina Ministru kabinetam Ludzas MC, kurā VM ir kapitāla daļu turētāja, par 2020.gadu valsts budžetā dividendēs izmaksājamo peļņas daļu noteikt 0% apmērā no tīrās peļņas un dividendēs izmaksājamo peļņas daļu novirzīt valsts apmaksāto veselības aprūpes pakalpojumu kvalitātes un pieejamības uzlabošanai.  Ludzas MC ir aprūpes slimnīcas statusā, kas sniedz valsts apmaksātos ambulatorās un stacionārās veselības aprūpes pakalpojumus, veselības aprūpi mājās, steidzamo medicīnisko palīdzību, kā arī sociālās aprūpes un rehabilitācijas pakalpojumus dažādām klientu grupām.  Ņemot vērā, ka Ludzas MC ieņēmumus 84% apmērā veido valsts budžeta finansējums, jebkuras negatīvas izmaiņas finanšu plūsmā var būtiski ietekmēt Ludzas MC darbību un veselības aprūpes pakalpojuma sniegšanas nepārtrauktību.  2020.gadā Ludzas MC Kapitālsabiedrības finanšu situāciju būtiski uzlaboja no Nacionālā veselības dienesta saņemtās kompensācijas par gaidīšanas režīma nodrošināšanu, individuālo aizsardzības līdzekļu iegādi un piemaksām pie darba algas par Covid-19 pacientu aprūpi, kā rezultātā Ludzas MC 2020.gadu noslēdza ar 244 429 lielu peļņu pēc nodokļu nomaksas.  Saskaņā ar MK noteikumu Nr.806 3.punktu minimālo dividendēs izmaksājamo peļņas daļu par 2020.pārskata gadu kapitālsabiedrībām, kurā valsts ir dalībnieks, nosaka un aprēķina 80 procentu apmērā no attiecīgās kapitālsabiedrības tīrās peļņas. Ludzas MC par 2020.gadu būtu jāieskaita valsts budžetā dividendes EUR 195 543,20 apmērā.  Ja Ludzas MC 2020.gada peļņas daļa netiek ieskaitīta valsts budžetā kā dividendes, Ludzas MC tiek atbrīvoti līdzekļi, kurus tā varēs novirzīt valsts apmaksāto veselības aprūpes pakalpojumu kvalitātes un pieejamības uzlabošanai, tai skaitā 2020.gadā iegādātā datortomogrāfa iegādes izdevumu segšanai. Ludzas MC 2020.gadā iegādājās 64 rindu datortomogrāfu REVOLUTION EVO EUR 477 950 vērtībā ar apmaksas termiņu līdz 2023. gada jūnijam (maksājumi saskaņā ar grafiku 2021.gadā – 152 944 euro; 2022. gadā – 152 944 euro, 2023. gadā – 76 472 euro).  Atbilstoši MK noteikumu Nr.806 11.2.3.punktam un 11.2.4.punktam, lai mazinātu riskus finanšu stabilitātei un uzlabotu Ludzas MC valsts apmaksāto veselības aprūpes pakalpojumu kvalitāti, VM, kā kapitāla daļu turētājs, ierosina Ministru kabinetam Ludzas MC par 2020.gadu valsts budžetā dividendēs izmaksājamo peļņas daļu noteikt 0% apmērā no tīrās peļņas un atbilstoši Ludzas MC izvirzītajam stratēģiskajam mērķim “saglabāt, uzlabot un atjaunot iedzīvotāju veselību, nodrošinot kvalitatīvus, efektīvus un pieejamus veselības aprūpes pakalpojumus iedzīvotājiem Ludzas novadā un sabiedrības ar ierobežotu atbildību “Rēzeknes slimnīca” sadarbības teritorijā”, dividendēs izmaksājamo peļņas daļu 195 543,20 EUR apmērā novirzīt valsts apmaksāto veselības aprūpes pakalpojumu kvalitātes un pieejamības uzlabošanai, tai skaitā Ludzas MC datortomogrāfa iegādes izdevumu segšanai.  Kapitālsabiedrību peļņas daļas novirzīšana valsts apmaksāto veselības aprūpes pakalpojumu, kas ir sociāla rakstura pakalpojumi ar tautsaimniecisku nozīmi, kvalitātes uzlabošanai ir kvalificējams kā valsts atbalsts, kas tiek sniegts saskaņā ar Eiropas komisijas 2011.gada 20.decembra lēmumu Nr.2012/21/ES “Par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi”. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, sabiedrība ar ierobežotu atbildību “Ludzas medicīnas centrs”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| Rādītāji | 2021.gads | | Turpmākie trīs gadi (*euro*) | | | | | |
| 2022.gads | | 2023.gads | | 2024.gads | |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam |
| 1 | 2 | 3 | 4 | 5 | 6 | 7 | 8 |  |
| 1. Budžeta ieņēmumi | 193 717 254 | -195 543 | 157 115 109 | 0 | 143 105 655 | 0 | 143 105 655 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 193 717 254 | -195 543 | 157 115 109 | 0 | 143 105 655 | 0 | 143 105 655 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -195 543 | 0 | 0 | 0 | 0 | 0 | 0 |
| 3.1. valsts pamatbudžets | 0 | -195 543 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. | | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms | | | | | | | |
| 8. Cita informācija | Ņemot vērā to, ka valstij piekritīgās dividendes no kapitālsabiedrībām, kurās Veselības ministrija ir valsts kapitāla daļu turētāja, konkrēti valsts budžetā netiek plānotas, rīkojuma projekts nerada būtisku ietekmi uz 2020.gada valsts budžeta ieņēmumiem. | | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Veselības ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Veselības ministre D. Pavļuts

Vīza: Valsts sekretāre I. Dreika

Karpovs 67876036

Konstantins.Karpovs@vm.gov.lv